# **Oplysninger om vores behandling af dine personoplysninger vedr. markedsføring på Viden Djurs**

## **Underretning om indsamling af personoplysninger**

Viden Djurs er ansvarlig for de personoplysninger, vi behandler om dig. Når vi behandler dine oplysninger, er vi forpligtet til at give dig en række informationer, du kan læse om her. Reglerne herfor fremgår af databeskyttelsesforordningens artikel 13 og 14.

## **Vi er den dataansvarlige – hvordan kontakter du os?**

Viden Djurs er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger nedenfor.

Viden Djurs

N. P. Josiassens Vej 44 E

8500 Grenaa

CVR-nummer: 10520509

E-mail: gdpr@videndjurs.dk

Telefonnummer: 8758 0400

## **Kontaktoplysninger på databeskyttelsesrådgiveren**

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver.

Du kan kontakte vores databeskyttelsesrådgiver Anne Lene Pugholm på:

E-mail: dpo@itcn.dk

## **Formålet med og retsgrundlaget for behandlingen af dine personoplysninger, kategorier af personoplysninger samt opbevaringsperiode for dine personoplysninger**

Personoplysninger om den registrerede indhentes og behandles som led i uddannelsesinstitutionens varetagelse af sine myndighedsopgaver som offentlig myndighed. Der vil derfor blive behandlet en række personoplysninger om dig, når du kontakter og interagerer med os via vores sider på sociale medier. Det overordnede formål er PR og markedsføring, således uddannelsesinstitutionen er i stand til at indfange og fastholde kommende og nuværende elever. Samtidig er formålet at skabe en tættere relation og gøre opmærksom på skolens dagligdag og værdier.

|  |  |  |  |  |
| --- | --- | --- | --- | --- |
| **Formålet med behandlingen** | **Kategorier af personoplysninger** | **Retsgrundlag** | **Opbevaringsperiode** | **Hvor stammer data fra** |
| 1. Markedsføring af billede, video og tekst digitalt. | Almindelige personoplysninger som fotos, hold eller klasse, navn, uddannelsesmæssige oplysninger og stillingsbetegnelse/funktion. | Databeskyttelsesforordningens art. 6, stk. 1, litra aDatabeskyttelsesforordningen art. 6, stk. 1, litra. b – Gælder i de tilfælde, hvor der er underskrevet en modelkontrakt.Databeskyttelsesforordningens art. 6, stk. 1, litra e  | Op til 3 år efter offentliggørelse (baseres på en saglighedsvurdering)Samtykket slettes senest efter 3 år eller når markedsføring ophører | Data er internt genereret i samarbejde med den registrerede selv. |
| 2. Markedsføring af billede og tekst i trykt materiale. | Almindelige personoplysninger som fotos, hold eller klasse, navn, uddannelsesmæssige oplysninger og stillingsbetegnelse/funktion. | Databeskyttelsesforordningens art. 6, stk. 1, litra aDatabeskyttelsesforordningen art. 6, stk. 1, litra b – Gælder i de tilfælde, hvor der er underskrevet en modelkontrakt.Databeskyttelsesforordningens art. 6, stk. 1, litra e | Op til 3 år efter offentliggørelse (baseres på en saglighedsvurdering)Samtykket slettes senest efter 3 år, eller når markedsføring ophører | Data er internt genereret i samarbejde med den registrerede selv. |
| 3. Direkte markedsføring til potentielle kommende elever/kursister. | Almindelige personoplysninger som e-mail, navn og stillingsbetegnelse/funktion. | Databeskyttelsesforordningen art. 6, stk. 1, litra a, jf. markedsføringslovens § 10 | Indtil samtykket tilbagetrækkes eller markedsføringen ophører.Samtykket slettes ved tilbagetrækning heraf eller når markedsføring ophører, senest efter 3 år | Personoplysningerne stammer fra den registrerede selv. |

Dine personoplysninger opbevares på en sådan måde, at det ikke er muligt at identificere dig i et længere tidsrum end det, der er nødvendigt til de formål, hvortil de pågældende personoplysninger behandles, jf. databeskyttelsesforordningens artikel 5, stk. 1, litra e.

## **Modtagere af personoplysninger ved videregivelse samt retsgrundlaget for videregivelsen**

|  |  |  |  |
| --- | --- | --- | --- |
| **Navn på modtager** | **Adresse** | **Retsgrundlag** | **Formål** |
| Facebook  | USA | Skolen er fælles dataansvarlig med Facebook.Databeskyttelsesforordningens art. 6, stk. 1, litra e | Formålet er markedsføring med skildring af miljøet på skolen med henblik på at flere ønsker at påbegynde en uddannelse på skolen.  |
| Instagram | USA  | Skolen er fælles dataansvarlig med Instagram.Databeskyttelsesforordningens art. 6, stk. 1, litra e | Formålet er markedsføring med skildring af miljøet på skolen med henblik på at flere ønsker at påbegynde en uddannelse på skolen. |
| LinkedIn | USA | Skolen er fælles dataansvarlig med LinkedInDatabeskyttelsesforordningens art. 6, stk. 1, litra e  | Formålet er markedsføring med skildring af miljøet på skolen med henblik på at flere ønsker at påbegynde en uddannelse på skolen. |
| Skolens hjemmeside | Danmark | Databeskyttelsesforordningens art. 6, stk. 1, litra e  | Formålet er markedsføring med skildring af miljøet på skolen med henblik på at flere ønsker at påbegynde en uddannelse på skolen. |

## **Overførsel til modtagere i tredjelande, herunder internationale organisationer**

Når der sker en overførsel til et usikkert tredjeland uden for EU og EØS, baseres behandlingens retsgrundlag på EU-Kommissionens tilstrækkelighedsafgørelse Data Privacy Framework eller EU-Kommissionens standardkontraktbestemmelser, som findes via nedenstående link:

[Standard Contractual Clauses (SCC) | EU-Kommission (europa.eu)](https://ec.europa.eu/info/law/law-topic/data-protection/international-dimension-data-protection/standard-contractual-clauses-scc_de)

Vi overfører dine personoplysninger til modtagere uden for EU og EØS. Overførslerne sker til sociale medier med hovedsæde i USA.

Ønskes en kopi af overførelsesgrundlaget udleveret, skal der rettes henvendelse til den dataansvarlige.

## **Automatiske individuelle afgørelser, herunder profilering**

Vi anvender ikke automatiske afgørelser på dine personoplysninger, herunder profilering.

## **Retten til ikke at blive gjort til genstand for en afgørelse alene baseret på automatisk behandling**

Du har ret til ikke at blive gjort til genstand for en automatisk afgørelse i de tilfælde, hvor det ikke er nødvendigt for indgåelsen eller opfyldelsen af en kontrakt mellem dig og os, er hjemlet i EU-ret eller dansk national ret eller i tilfælde, hvor afgørelsen er baseret på den registreredes samtykke.

## **Retten til at trække samtykke tilbage**

Du har til enhver tid ret til at trække dit samtykke tilbage. Dette kan du gøre ved at kontakte os på de kontaktoplysninger, der fremgår ovenfor.

Hvis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.

## **Dine rettigheder**

Du har, efter databeskyttelsesforordningens artikel 15-18 samt artikel 20-21, en række rettigheder i forhold til vores behandling af oplysninger om dig. Hvis du vil gøre brug af dine rettigheder, skal du kontakte os via kontaktoplysningerne angivet øverst i dokumentet.

#### **Ret til at se oplysninger (indsigtsret)**

Du har ret til at få indsigt i de oplysninger, som vi behandler om dig. Der kan forekomme særlige tilfælde, hvor indsigtsretten ikke kan påberåbes.

#### **Ret til berigtigelse (rettelse)**

Du har ret til at få urigtige oplysninger om dig selv rettet.

#### **Ret til sletning**

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

#### **Ret til begrænsning af behandling**

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

#### **Ret til at transmittere oplysninger (dataportabilitet)**

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

#### **Ret til indsigelse**

Du har i visse tilfælde ret til at gøre indsigelse mod vores eller lovlige behandling af dine personoplysninger. Du kan også gøre indsigelse mod behandling af dine oplysninger til direkte markedsføring.

Du kan læse mere om dine rettigheder i Datatilsynets vejledning om de registreredes rettigheder, som du finder på www.datatilsynet.dk.

## **Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på www.datatilsynet.dk.